CELEX: 62020TN0403
Language: et
Date: 2020-06-19 00:00:00
Title: Kohtuasi T-403/20: 19. juunil 2020 esitatud hagi – Wuxi Suntech Power versus komisjon

24.8.2020   
            
            
               ET
            
            
               Euroopa Liidu Teataja
            
            
               C 279/50
            
         
      19. juunil 2020 esitatud hagi – Wuxi Suntech Power versus komisjon
      (Kohtuasi T-403/20)
      (2020/C 279/64)
      Kohtumenetluse keel: inglise
      
         Pooled
      
      
         Hageja: Wuxi Suntech Power Co. Ltd (Wuxi, Hiina) (esindajad: advokaadid Y. Melin ja B. Vigneron)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 25. märtsi 2020. aasta rakendusmäärus (EL) 2020/444, millega tühistatakse arved, mille on väljastanud Wuxi Suntech Power Co. Ltd rakendusmäärusega (EL) 2017/1570 kehtetuks tunnistatud hinnakohustust rikkudes;
               
            
                  —
               
               
                  mõista kohtukulud välja komisjonilt ja igalt menetlusse astujalt, kellel lubatakse komisjoni nõudeid menetluses toetada.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et komisjon tegi juhtumi asjaolude hindamisel hindamisvea ja rikkus Euroopa Parlamendi ja nõukogu 8. juuni 2016. aasta määruse (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed artiklit 8 ning samuti Euroopa Parlamendi ja nõukogu 8. juuni 2016. aasta määruse (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed artiklit 13 ja eelkõige selle lõiget 9, kui ta järeldas, et hageja rikkus hinnakohustust, milles komisjon ja kaubanduskoda teiste seas hageja nimel olid kokku leppinud. Hageja tegutses kooskõlas hinnakohustusega, esitades arveid, mis kajastasid Suntech Europe France’i, Suntech Power Italy Co., Srl-i ja Suntech Power Deutschland GmbH müüke esimesele sõltumatule kliendile Euroopa Liidus, kuni ta ei olnud nende ettevõtjatega enam seotud. Hageja tegutses kooskõlas hinnakohustusega ka siis, kui ta teavitas komisjoni õigeaegselt muudatusest oma aktsionäride seas, mis tulenes ümberkorraldusest, mille tagajärjel lõppes hageja seotus eespool nimetatud ettevõtjatega.
               
            
                  2.
               
               
                  Teine väide, et isegi kui hageja rikkus hinnakohustust, quod non, komisjon tegutses ebaseaduslikult, tunnistades asjaomased arved kehtetus ja nõudes neilt tollimakse, sest volitused, millele ta niimoodi tegutsedes tugineb, on kas aegunud ja/või tagasi võetud. See on väidetavalt nii, sest rakendusmäärused (EL) nr 1238/2013 ja nr 1239/2013 aegusid 7. detsembril 2015. Samuti aegusid rakendusmäärused (EL) 2017/367 ja 2017/366 3. septembril 2018.
               
            
                  3.
               
               
                  Kolmas väide põhineb järgmiste õigusnormide õigusvastasusele: nõukogu 2. detsembri 2013. aasta rakendusmääruse (EL) nr 1238/2013, millega kehtestatakse lõplikud dumpinguvastased meetmed Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes ning nõutakse lõplikult sisse nimetatud impordi suhtes kehtestatud ajutine tollimaks, artikli 3 lõige 2, komisjoni 1. märtsi 2017. aasta rakendusmääruse (EL) 2017/367, millega pärast aegumise läbivaatamist vastavalt Euroopa Parlamendi ja nõukogu määruse (EL) 2016/1036 artikli 11 lõikele 2 ja pärast osalise vahepealse läbivaatamise uurimise lõpetamist vastavalt määruse (EL) 2016/1036 artikli 11 lõikele 3 kehtestatakse Hiina Rahvavabariigist pärinevate või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes lõplik dumpinguvastane tollimaks, artikli 2 lõige 2, nõukogu 2. detsembri 2013 rakendusmääruse (EL) nr 1239/2013, millega kehtestatakse Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes lõplik tasakaalustav tollimaks, artikli 2 lõige 2 ja komisjoni 1. märtsi 2017. aasta rakendusmääruse (EL) 2017/366, millega pärast aegumise läbivaatamist vastavalt määruse (EL) 2016/1037 artikli 18 lõikele 2 ja pärast osalise vahepealse läbivaatamise lõpetamise uurimist vastavalt Euroopa Parlamendi ja nõukogu määruse (EL) 2016/1037 artikli 19 lõikele 3 kehtestatakse Hiina Rahvavabariigist pärinevate või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes lõplikud tasakaalustavad tollimaksud, artikli 2 lõige 2, mis annavad komisjonile pädevuse tunnistada hinnakohustuse arved kehtetuks ja kohustada tolli nõudma sisse tollimaksud varasemalt impordilt, mis on lubatud vabasse ringlusse.